CELEX: 62006TB0236
Language: sk
Date: 2008-04-03 00:00:00
Title: Vec T-236/06: Uznesenie Súdu prvého stupňa z  3. apríla 2008 – Landtag Schleswig-Holstein/Komisia (Žaloba o neplatnosť — Prístup k dokumentom — Regionálny parlament — Nedostatok procesnej spôsobilosti — Neprípustnosť)

7.6.2008   
            
            
               SK
            
            
               Úradný vestník Európskej únie
            
            
               C 142/25
            
         Uznesenie Súdu prvého stupňa z 3. apríla 2008 – Landtag Schleswig-Holstein/Komisia
   (Vec T-236/06) (1)
   
   (Žaloba o neplatnosť - Prístup k dokumentom - Regionálny parlament - Nedostatok procesnej spôsobilosti - Neprípustnosť)
   (2008/C 142/45)
   Jazyk konania: nemčina
   Účastníci konania
   
      Žalobca: Landtag Schleswig-Holstein (Nemecko) (v zastúpení: S. Laskowski a J. Caspar)
   
      Žalovaná: Komisia Európskych spoločenstiev (v zastúpení: P. Costa de Oliveira a C. Ladenburger, splnomocnení zástupcovia)
   Predmet veci
   Návrh na zrušenie rozhodnutí Komisie z 10. marca a 23. júna 2006, ktorými bol odmietnutý žalobcovi prístup k dokumentu SEC(2005)420 z 22. marca 2005, obsahujúcemu právnu analýzu návrhu rámcového rozhodnutia, prejednávaného Radou, týkajúceho sa uchovávania údajov spracovávaných a ukladaných v súvislosti s poskytovaním verejných služieb elektronických komunikácií alebo údajov vo verejných komunikačných sieťach za účelom predchádzania, vyšetrovania, odhaľovania a stíhania trestných činov, vrátane terorizmu
   Výrok uznesenia
   
               1.
            
            
               Žaloba sa zamieta ako neprípustná.
            
         
               2.
            
            
               Nie je potrebné rozhodnúť o návrhoch na vstup vedľajšieho účastníka do konania.
            
         
               3.
            
            
               Landtag Schleswig-Holstein znáša svoje vlastné trovy konania a je povinný nahradiť trovy konania Komisie, s výnimkou tých, ktoré sa týkajú návrhov na vstup vedľajšieho účastníka do konania.
            
         
               4.
            
            
               Landtag Schleswig-Holstein, Komisia, Fínska republika a Spojené kráľovstvo Veľkej Británie a Severného Írska znášajú svoje vlastné trovy konania týkajúce sa návrhov na vstup vedľajšieho účastníka do konania.
            
         
      (1)  Ú. v. EÚ C 261, 28.10.2006.